[temang musika]
Alam natin na gagawin ni Victor 'to.
Madali lang natin 'tong malulusutan.
Pero, Alex, pa'no?
Kondonasyon.
Ito ang pagpapatawad ng lalaki o babae sa kanyang asawa
na nagtaksil habang sila ay kasal pa.
Palalabasin natin na pinatawad na tayo ni Victor
pagkatapos niyang malaman ang relasyon natin.
Tumira at nagsama kayo sa isang bahay
pagkatapos niyang malaman ang pagtataksil mo.
Tama.
Pwedeng tumestigo si Lola 'tsaka si Kate.
Sa tingin mo papayag sila?
Papayag sila.
Gagawin ko ang lahat
tumestigo lang sila laban kay Victor.
Siguradong mababasura ang kaso.
Ngayong naisampa mo na ang kaso,
ang gusto ko maging handa ka.
Minsan, inaabot ito ng taon.
At hindi na ako magpapaligoy-ligoy pa,
kailangan mo ng malaking halaga.
Gagawan ko ng paraan, Attorney.
Pwede nilang palabasin
na dahil tumira ulit kayo sa isang bahay,
pinatawad mo na ang asawa mo
pagkatapos mong malaman ang pangangaliwa niya.
Ginawa ko 'yon para hindi sila magsama.
Ginawa ko 'yon dahil sa galit ko sa kanila.
Kailangan nating patunayan
na kahit nagsama ulit kayo,
hindi tumigil ang dalawa sa relasyon nila.
Kakailanganin mo ng ebidensiya na magpapatunay nito.
[huni ng kuliglig]
Ma'am, may bisita po kayo.
[Sylvia] Victor?
Kailangan nating mag-usap.
Tungkol saan?
Nagsampa na ako ng kaso laban kay Juliana at Alex.
At kailangan kita para tumestigo.
Sasabihin mo lang lahat ng alam mo,
lahat ng nakita mo.
Victor, pakiusap, 'wag mo na akong idamay d'yan.
Tumulong ka sa disbarment ni Alex,
wala 'tong pinagkaiba doon.
Ano, hahayaan mo na lang si Alex sa lahat ng ginagawa niya sa'yo?
Gusto mo na tulungan kitang ipakulong si Alex?
Tingin ko sumosobra ka na, Victor.
Asawa ko pa rin si Alex.
Asawa mo na paulit-ulit kang niloloko.
Abogado ka, Sylvia.
Hahayaan mo na lang ba silang lokohin ka nang gano'n?
Hahayaan mo ba silang maging pamilya?
Maging masaya?
At pa'no ka nakakasiguro na 'yun ang mangyayari?
[umismid] Sino ba sa tingin mo ang kasama ni Alex ngayon
habang nandito ka sa bahay na 'to?
Mula no'ng umalis ka ng bahay niyo,
sinubukan niya bang pumunta rito para suyuin ka?
Ano, hindi pa ba malinaw sa'yo kung sino ang pinili ni Alex?
Hindi niya iiwan si Liana,
at kahit magsama kayo,
magiging kahati mo pa rin si Liana.
Kaya mo bang tiisin 'yon?
Sapat ba 'yung pagmamahal na binibigay mo
para sa lahat ng sakit na binibigay sa'yo ni Alex?
Sana 'yung pagmamahal na binibigay mo sa asawa mo
ay binibigay mo rin sa sarili mo.
Hindi 'yung hinahayaan mo na lang silang
paulit-ulit kang niloloko.
[bumuntong-hininga si Victor]
Nagtulungan na tayo dati, Sylvia.
At malapit na nating makamit ang hustisya.
Sana naman sa pagkakataong ito,
huwag 'yang puso mo ang pairalin mo.
[Alex] Anong ginagawa mo rito?
Pag-isipan mo.
[Alex] Victor!
Victor!
Anong sinasabi mo kay Sylvia? Bakit mo siya nilalapitan?
Bakit, may kautusan bang bawal akong lumapit sa kanya?
Wala, 'di ba?
Bakit ba parang kinakabahan ka?
Kung akala mo magagamit mo si Sylvia, nagkakamali ka!
Kung ako sa'yo, paghandaan mong maigi ang mga kaso mo
dahil sisiguraduhin kong wala nang uubra sa mga panloloko mo.
Anong ginagawa mo rito?
Pa, ito eh, ginugulo si Sylvia.
Ikaw ang tinatanong ko, Alex.
Hindi pa ba malinaw sa'yo
na ayaw ka nang makita ng anak ko?
Umalis ka rito
kung ayaw mo lalong madagdagan ang mga kaso mo!
[tensyunadong musika]
[humihina ang musika]
Anong ginagawa mo?
Naghahanap ho ako ng makakatulong sa kaso ko.
'La, gusto ko po sana kayong makausap.
Tungkol saan?
Gusto ko pong...
tumestigo kayo para sa'kin.
Na nagsasama pa rin kami ni Victor
kahit alam niya 'yung tungkol sa'min ni Alex.
Na napatawad na niya ako.
Hindi ba kasalanan ang pagsisinungaling?
Lalo na sa korte.
[malamlam na musika]
'La...
'La, kailangang-kailangan ko po ng tulong ninyo.
Tingin mo makakatulong 'yan?
Iyan ba ang turo sa'yo ni Alex?
Lola...
nakikiusap po ako sa inyo, ayoko pong makulong.
Bakit hindi mo kausapin si Victor?
Aregluhin niyo na lang dalawa.
Lalo lang lumalala ang sitwasyon kasi nakikipagmatigasan ka.
Sa tingin niyo po ba makikinig pa sa'kin si Victor?
Masyado na po naming nasasaktan ang isa't isa, 'La.
Alam kong hindi siya papayag na makasama ko si Abby.
Pero lalaban ako para sa anak ko.
Para sa anak mo pa rin ba kaya ka lumalaban,
o para kay Alex?
[malamlam na musika]
[Juliana] Lola naman...
Bakit gano'n ang kapit mo kay Alex, Liana?
Kung siya ang binibitawan mo, tapos na ang problema mo.
Bakit ba hindi mo gawin 'yon?
Sa tingin mo,
hanggang kailan ka niya kayang ipaglaban?
Hanggang sa huli, 'La.
Ililigtas niya 'ko, ipaglalaban niya 'ko,
poprotektahan niya 'ko.
Kaya 'wag na 'wag niyo akong sisisihin
kung bakit si Alex ang mahal ko.
Ginawa rin sa'yo ni Victor 'yon noon!
Ipinaglaban ka rin niya.
Bakit, napanindigan niya ba?
Noong mga panahong pinakakailangan ko ang asawa ko
nasaan siya?
Nawala siya, alam niyo 'yon, 'La.
Noong mga panahong kailangang-kailangan ko
ang asawa ko sa tabi ko, wala siya.
Alam mo lahat 'yon, 'La, alam niyo lahat!
Ewan ko, Liana.
Natatakot ako kung ano pang pwedeng mangyari sa'yo.
Lalo na d'yan sa magiging anak niyo.
Alam kong mabuti kang ina.
Pero kahit ikaw mismo...
Sa tingin mo masasabi mo pa ba 'yan sa sarili mo?
Na ikaw mismo ang nagpapasok sa gulo sa mga anak mo?
Tingnan mo ngayon...
Itutuloy mo ang laban kahit sa maling paraan.
Iyan ang ginagawa sa'yo ng pagmamahal mo kay Alex.
[tensyunadong musika]
[umiiyak]
Ano ang ginawa dito nina Alex at Victor?
Gusto ni Victor na tumestigo ako
sa kaso niya laban kina Alex at Juliana.
Sige, gawin mo, Sylvia.
[mapanimdim na musika]
Huwag mong sabihing nagdadalawang-isip ka.
Pagkatapos ng lahat ng mga ginawa niya sa'yo...
dapat nga ikaw ang gumagawa ng ginagawa ni Victor!
Umaasa ka pa bang magkakaayos pa kayo?
Pakiusap...
Sylvia, isipin mo naman ang sarili mo.
Itigil mo na ang pagprotekta sa lalaking iyon!
Kanina ka pa namin hinahanap.
Hindi mo sinasagot ang mga mensahe at tawag namin.
Pasensya na, Coach. Ang dami lang talagang...
iniisip at inaasikaso.
Nag-aalala sa'yo si Olivia.
Alam kong nagkakamabutihan na kayo...
na higit pa sa pagiging magkaibigan.
Hindi ko naman mapipigilan kung ano ang nararamdaman niyo
para sa isa't isa.
-Coach-- -Pero...
siguro, Victor, huwag muna ngayon.
Magulo pa ang buhay mo.
Ayokong madamay ang apo ko.
Hindi sa ayaw ko sa'yo.
Alam mo naman na parang anak na rin ang turing ko sa'yo.
Pero ang gusto ko sana para kay Olivia ay isang taong
mamahalin siya nang buong-buo, na walang kahati.
Alam ko...
na may parte pa rin si Juliana sa iyo na hindi mawawala.
[malamlam na musika]
[kalampag]
Ah! Ah!
Alex! Ano ba'ng nangyayari?
Ha?
Naalala niyo noong bata kami, Ma?
Sinanay kami ni Papa magboksing.
Magaling ako, pero mas magaling si Victor.
Gusto siya ni Papa kaya siya ang mas sinanay ni Papa.
Ikaw ang matalino.
Kaya ayaw kong magpabugbog ka lang. Sayang ang utak mo.
Ilang beses na ba nating pinag-usapan 'to?
Pero mas minahal ni Papa si Victor!
-Hindi totoo 'yan! -Kung hindi niyo siya tinanggap,
sana wala akong kahati!
Alam mo ba kung bakit tinanggap ko si Victor?
Dahil sobra kong mahal ang Papa mo.
At alam mong ayaw kong balikan 'yon.
Kasi nakokonsensya ka.
Kasi ganitong buhay ang binigay mo sa akin!
Huwag mo akong sumbatan ngayon, Alex, ha.
Ginawa ko lahat para ilayo ka sa impyernong buhay mo ngayon!
Ikaw lang naman ang sumang-ayon sa mali, eh.
Mahal ko si Liana!
Mahal ko siya, at kahit ano'ng gawin ni Victor,
hindi ko siya bibitawan.
Akin siya!
[mapanimdim na musika]
[malamlam na musika]
[hindi maintindihang pag-uusap]
[hindi marining]
[nagpapatuloy ang musika]
[kuliling ng telepono]
Sylvia...
nakapag-desisyon ka na ba?
Hindi po nagkulang si Victor Lualhati.
Mula boksing hanggang pagbabarko, pinasok niya
para lamang maitaguyod ang kanyang pamilya.
Para maging mabuting ama at asawa.
Gayunpaman, nagawa pa rin siyang lokohin
ng kanyang misis na si Juliana Lualhati.
At ito pa'y nakiapid mismo sa kapatid ni Victor,
na si Attorney Alexander Lualhati.
Your Honor, ang pangangalunya ay hindi isang pagkakamali.
Ito ay kusang pinipili.
Maaari na ngayong iharap ng prosekusyon
ang unang testigo nito.
Tinatawagan ngayon ng prosekusyon
si Attorney Sylvia Lualhati para tumestigo.
[kapanapanabik na musika]
[hukom] Attorney...
kailan lalabas ang testigo ninyo?
[abogado] Ipagpaumanhin niyo po, Your Honor, ah...
Sa tingin ko po, ah... baka po mahuli sa pagdating si
Attorney Lualhati.
Nagpasabi naman po siya kasi, eh, na darating siya.
[nagpapatuloy ang musika]
Kailangan nating ipagdiwang ito.
Magpahanda ka na ng restawran.
-[tensyunadong musika] -[umiismid si Victor]
-Victor-- -Victor!
Baka lalo kang madehado niyan kapag pinatulan mo iyan.
[tumitindi ang musika]
Hanggang kailan ka magpapakatanga kay Alex?
Hindi iyon pagpapakatanga.
Gusto kong isalba ang kasal namin, Victor!
Akala mo ba, ako lang ang matatalo dito, ha?
Tingin mo, mahal ka nitong si Alex?
Tingin mo, titigil siya sa panloloko sa'yo?
Hindi, Sylvia! Ano ba'ng pinaglalaban mo?!
Kumalma ka, Victor!
[Badong] Tama na 'yan, Victor, tama na!
Walang papupuntahan ang pagwawala mo dito--
[Victor] Anak ko ang pinaglalaban ko dito!
Maniwala ka, Sylvia, pagsisisihan mo ito.
Tara na, Sylvia.
[malamlam na musika]
Salamat.
[malamlam na musika]
Masamang balita, Kuya.
Kumpirmado.
Nakuha na ng kampo ni Victor si Ate Sylvia bilang saksi.
Naka-iskedyul na 'yung pagtestigo niya.
[tensyunadong musika]
[Sylvia] Alex?
[nagsara ang pinto]
[nagpapatuloy ang musika]
Gusto mo ba talaga akong makita sa kulungan?
Kung 'yon ang kailangan para matuto ka,
oo.
Alam kong hindi mo kayang ipakulong
'yung mahal mo.
Dahil mahal mo 'ko.
[malungkot na musika]
Hindi mo kayang sirain ang buhay ko.
Ikamamatay ko kapag nasira ang buhay ko.
'Yan ba gusto mo?
Alam mo kung ano 'yung gusto ko, Alex.
Hihiwalayan ko si Juliana.
Narinig ko na 'yan.
Maraming beses na.
Sylvia...
[nagpapatuloy ang musika]
[suminghot si Alex]
Maniwala ka sa akin.
Hihiwalayan ko si Juliana.
Kailangan ko lang naman sa kanya 'yung anak ko.
[umiiyak]
Gusto ko lang ng anak.
'Yun lang ang gusto ko.
Pagkapanganak ni Juliana sa bata,
kukunin ko 'yung bata.
Magpapakalayo-layo tayo.
Papalakihin natin 'yung bata.
Bubuo tayo ng isang pamilya.
'Yun naman ang gusto mo, 'di ba?
Sylvia...
Pakiusap.
Ikaw lang ang mahal ko.
Ikaw ang pinipili ko.
[marahang musika]
Binibigyan kita nitong huling pagkakataon
para patunayan ang sarili mo, Alex.
Huwag mong sirain ang iyong pangako.
[nagpapatuloy ang musika]
Malaking kawalan para sa atin
ang hindi pagtuloy ng testimonya ni Sylvia Lualhati.
Naririnig ko, parang tetestigo siya
para sa kampo nina Alex.
Magaling na abogado si Alex.
At ngayong nasa panig na nila si Sylvia,
mas lalo tayong mahihirapan.
Pero may ibang paraan pa naman, 'di ba?
Hindi ako papayag na matalo dito, Attorney.
[buntong-hininga]
Kailangan natin ng dagdag na ebidensya.
Kailangan nating kumuha ng magaling na imbestigador.
Pero, Victor...
kakailanganin nating gumastos para dito.
[mapanimdim na musika]
At pasensya na kung kailangan kong sabihin ito pero...
huli ka na sa bayad mo sa akin.
Gagawan ko ng paraan.
Liana.
Mag-go-grocery ako. Baka may kailangan ka.
Ah... Wala na ho, 'La.
O, sige.
Ingat ho.
[buntong-hininga]
[tensyunadong musika]
Alex?
Ano'ng ginagawa mo dito?
Hindi rin ako magtatagal.
Liana...
Matatapos na din 'to lahat.
Ano'ng ginawa mo kay Sylvia?
Paano mo nagawang hindi na siya tumestigo
laban sa atin?
Sinabi ko naman sa'yo, madali lang paikutin si Sylvia.
Pagkatapos ng lahat ng nangyari?
Alex, nilaglag ka na niya doon sa DNA test pa lang.
Nakipagtulungan pa siya kay Victor.
Kaya imposibleng ganoon lang kadali
na umatras siya na lumaban para sa atin.
Sinabi ko lang ang gusto niyang marinig.
Sinabi ko na mahal ko siya.
Na iiwan kita.
Sinabi ko sa kanyang kailangan ko lang 'yung bata.
Juliana, alam mong kailangan kong gawin 'to
pero hindi nito binabago ang ating mga plano.
Kailangan lang mabasura 'yung kaso,
tapos hihiwalayan ko na si Sylvia.
Tapos magsasama na tayo at ng mga bata.
[dramatikong musika]
Hindi ko pa nabebenta 'yung bahay. Bakit ba?
Kukunin ko lang naman sana 'yung parte ko.
Ano?
Ilang beses ko nang sinabi sa'yo, 'di ba?
Wala ka namang parte doon.
Ako lahat ng gumastos ng bahay at lupa na 'yon.
Kailangan na kailangan ko lang ho talaga.
Tingnan mo nga naman, ano?
Sinisira mo 'yung buhay ng anak ko,
pakukulong mo pa siya
pero sa'kin ka humihingi ng pera!
Eh alam naman natin pareho
na sila 'yung nagsimula ng lahat ng ito.
Huwag mong kakalimutan kung sino ka.
Sampid ka lang dito.
Ampon. Ha?
Anak sa labas. 'Yun ka.
Umalis ka na!
At ayoko nang pag-usapan lahat 'to kahit kelan!
[dramatikong musika]
Lola?
Akala ko ho... umalis kayo?
Mag-go-grocery kayo, 'di ba?
Kailan matatapos itong mga kasinungalingan niyo, Liana, ha?
Si Victor, si Sylvia,
lahat na lang kami pinapaikot niyo ni Alex.
'La...
Hindi naman pwedeng wala kaming gawin.
Hindi niyo maaalis sa'min na ipagtanggol namin
ang sarili namin.
Saan ka kumukuha ng lakas ng loob
sa mga ginagawa mo, ha?
Kay Alex?
Sinisira ka ng pagmamahal mo sa kanya!
Si Victor ang sumira sa akin, 'La.
Ilang beses akong nagmakaawa sa kanyang palayain na niya ako
pero hindi siya pumayag.
Kung hindi mo agad mapakawalan si Alex
dahil mahal mo siya,
bakit mo pinarurusahan si Victor?
Dahil hindi siya makabitaw?
Minahal ka niya, Juliana.
Bumuo kayo ng pamilya.
Napakalupit mo!
Hindi ako ang nagpapakumplika sa lahat ng ito, 'La.
Kung pumayag lang sana si Victor,
wala sana kami sa sitwasyon na 'to.
Nasa ganyan kang sitwasyon
dahil pinipili mo ang hindi tama.
[tensyunadong musika]
Teka, 'yun bang bahay na tinitirahan niyo noon
ang tinutukoy mo?
Ay.
Maaaring 'yung bahay na 'yon ay kay Amelia.
Pero 'yung lupang tinitirikan ng bahay na 'yun ay sa tatay mo.
Naalala ko pa nga pinag-ipunan 'yun ni Jessie
mula sa mga laban niya sa boksing.
Tama naman ho si Nanay, eh.
-Anak lang naman ako sa labas. -Ay.
Hindi, Victor.
Sa pagkakaalam ko, hindi na ganu'n 'yun.
Kahit anak ka sa labas, may karapatan ka pa rin.
Ang alam ko nga, eh,
pantay sila ng karapatan ng mga legal na anak.
Lalo na kung pag-aari 'yun ng parehong mga magulang.
Alamin mo 'yung totoo.
Siguradong merong mga tala 'yan.
[tensyunadong musika]
Salamat, Sylvia, ha?
Maraming salamat, pinili mo pa rin si Alex.
Sana panindigan na niya ang desisyon niya.
Marami na siyang pangakong napako.
Hindi ko alam kung mapapatawad ko pa siya
kapag niloko niya ako ulit.
Alex.
Nand'yan ka na pala.
Halika na, kain na tayo.
[kuliling ng telepono]
-[nagpapatuloy na kuliling] -[lagapak ng telepono]
Bakit, Ma?
[kuliling ng telepono]
Si Victor.
Kanina pa ako kinukulili.
Ang kulit-kulit.
Pinuntahan pa ako sa eskwelahan.
Para hingin lang 'yung parte niya.
Anong sinabi mo?
Kahit kailan naman hindi ko ibibigay.
Sapat na siguro 'yung binuhay ko siya
mula nu'ng namatay ang nanay niya.
Gipit siya sa pera kaya nagiging desperado 'yan.
Nagpapatong-patong na 'yung mga gastusing legal niya.
Ang lakas ng loob sumabak sa gyera,
wala naman palang bala.
Pero sa totoo lang,
may karapatan pa rin siya.
Anak pa rin siya ng Papa ni Alex at pag-aari ng mag-asawa 'yun.
Anong pwede niyang gawin?
Pwede siyang lumapit sa abogado niya.
Para ipaglaban 'yun.
Kaya niya pa bang lumaban?
Eh, nanglilimos na nga siya, eh.
Ma.
'Wag na 'wag mong tutulungan 'yang si Victor, ha.
Bakit ko naman gagawin 'yun?
[nagbabadyang musika]
-Magandang araw po. -Patingin ako.
Sir, heto na po 'yung hiling niyong true copy.
-Salamat po. -Salamat din.
[kawani] Hi, ma'am.
-[kawani] Salamat. -[babae] Salamat po.
[tensyunadong musika]
[nagpapatuloy ang musika]
Ma.
May gagawin ka pa ba? Pauwi ka na ba?
Pauwi na.
Baka pwede tayong lumabas ni Sylvia.
Punta tayo du'n sa paborito mong kainan.
Konting salusalo lang at pasasalamat na rin
dahil tinulungan mo kami ni Sylvia.
'Di mo kami iniiwan.
Tara?
[nakakakabang musika]
Ipaliwanag mo nga sa'kin 'to.
-Ano 'to? -Tingnan niyo!
Pangalan ng tatay ko 'yung nakalagay 'di ba?
Pero sino 'yung asawa?
Ha?!
Pangalan ng nanay ko 'yung asawa!
Ako ang legal na anak!
[nakakakabang musika]
S-sa iba tayo mag-usap. Huwag dito, Victor.
Hindi, hindi! Pag-usapan natin 'yan dito
para naririnig niyang anak mo!
Ano?!
Tingin niyo kahit punit-punitin niyo 'yan, mababago 'yung totoo?
Ang totoo, kabit ka!
At ikaw, bastardo!
Tumahimik ka, pwede ba? Tumahimik ka?
-Tumahimik ka! -Bakit, ha?!
Buong buhay ko, pinalabas niyo na produkto ako ng kasalanan.
Na nanay ko 'yung may atraso.
Pero ang totoo...
Kabit ka!
Tumigil ka na!
Bakit, ha?
Gusto mong malaman 'yung totoo?! Tanungin mo 'yang nanay mo!
Ayan, oh! Sige!
[nakakakabang musika]
Ma, anong totoo?
Sabihin mo sa'kin, anong totoo?!
Ma!
Anong totoo?!
Namatay ang Papa niyo bago pa kami nagpakasal.
Nagawa ko lang 'yun dahil...
Ayaw kong maramdaman mong
-mas mababa ka kay Victor. -[paismid na tumawa si Victor]
Anak, pinoprotektahan lang kita, anak.
Naiintindihan mo ba ako?
Pinoprotektahan kita.
Alex, Alex! Magpapaliwanag pa ako!
Hindi... [iyak]
Itong gusto mo?
'Yung mag-away kaming mag-ina, hindi ba?
Wala ka talagang utang na loob!
-Wala kang utang na loob! -Bakit, ha? Bakit?
Bakit?
'Yun ba 'yung tingin niyo sa'kin?
'Yung batang kinupkop niyo na kailangang tumanaw
ng utang na loob pa rin sa inyo?
Mas mahal pa sa bahay at lupang 'yun
ang ipinagpalaki ko sa'yo!
At anong nangyari sa iniwang pera ni Papa?!
Inubos niyo sa pag-aaral ni Alex?
Ano nang nangyari sa iniwan niya para sa'kin?
Dahil mas matalino si Alex!
Ikaw, basagulero ka.
At saka inuna mo 'yung landi mo kaya 'di ka nakatapos.
Wala kang pinagkaiba kay Liana.
'Wag mo akong ikukumpara du'n sa taong 'yon!
Ano, bakit galit na galit ka sa kanya, ha?!
Ako ang kabit.
Ako.
Pero ako ang mahal.
Natatakot ka sa sarili mong multo.
Niligawan ako ng tatay mo.
Hindi ko alam na may sabit na siya no'n.
Magkaiba 'yon.
Pero bakit ako 'yung...
Bakit ako 'yung pinagbabayad niyo sa kasalanan ni Papa?
Ha?!
Hindi nga anak 'yung trato niyo sa'kin, eh.
Pero trinato kitang nanay.
Kung tutuusin, pwede nga akong umalis sa bahay natin
nung nasa tamang edad na 'ko.
Pero hindi ko ginawa
dahil pamilya ang turing ko sa'yo!
Hinihintay ko lang magbago ka.
Na hindi naman nangyari!
At kahit nga malaman ko ang lahat ng 'yan nang dati pa,
nanay pa rin ang magiging tingin ko sa'yo.
Pero ngayon,
walang na akong pakialam
kahit tanggapin niyo man ako o hindi.
Dahil pinapamukha niyo sa'kin
at binubudbod niyo sa mukha ko na sampid lang ako!
Na nanay ko ang may kasalanan!
Hinahayaan niyo nga akong manlimos
ng dapat para sa'kin, 'di ba?
Akin! Akin dapat!
[madamdaming musika]
Wala na akong pakialam at ngayon...
Ako naman ang maniningil.
Victor...
Victor.
[umiiyak]
Ngayong alam mo na 'yung totoo,
anong plano mo Victor?
Babawiin ko ang lahat ng dapat para sa'kin.
Paulit-ulit!
Patong-patong na
'yung kasinungalingan nila sa'kin!
Mula kay Nanay hanggang kay Alex!
Ako nga 'yung pinagbayad ng nanay ko
sa lahat ng kasalanan ng tatay ko, eh!
Pero ngayon, sisingilin ko 'yung anak niya
sa lahat ng kasalanan niya!
At hindi ako titigil
hangga't 'di ko napapakulong 'yang si Alex!
[hinihingal si Victor]
Nabuhay ako sa isang kasinungalingan, Liana.
Alex.
Wala kang kasalanan sa nangyari.
At hindi mababago ng kasinungalingang 'yon
ang pagkatao mo.
At ang lahat ng naabot mo sa buhay mo.
[nakapanghihinalang musika]
At higit sa lahat...
Hindi no'n mababago ang pagmamahal ko para sa'yo.
Sisiguraduhin kong hindi mararamdaman
ng magiging anak natin
'yung nararamdaman ko ngayon.
Kahit kailan...
Walang kahit na sinong
magtatawag sa kanyang bastardo siya.
Liana, ipinapangako ko sa'yo...
Pakakasalan kita.
Mahal kita.
Aalisin lang natin si Victor sa buhay natin.
Dahil 'yun lang ang paraan...
...para maging malaya at masaya tayo.
[buntong hininga]
-[Dylan] Ano 'yan? -[Kate] Ah...
Ahm...
Naghahanap ako ng scholarship.
Ayoko na rin kasi iasa kay Ate 'yung pag-aaral ko.
Sa ibang bansa?
Ahm...
Tinitingnan ko lang naman kung may mga oportunidad,
pero...
'Wag mong isipin. 'Di naman seryoso.
Tutulungan kita.
Alam ko maraming scholarship sa Canada, eh.
'Di mo 'ko pipigilan?
[Dylan] Bakit naman kita pipigilan
kung alam kong makabubuti para sa'yo?
Gusto kong maging pinakamabuting bersyon ka ng sarili mo.
Gusto ko na kasama ako...
...na matupad 'yung mga pangarap mo.
Kahit saan pa 'yan.
Umamin ka nga.
Nasa'n 'yung power button mo?
Power button?
Oo, kasi parang...
...ginawa ka sa pabrika.
Robot ng perpektong kasintahan.
Aminin mo kung hindi ka totoo.
[buntong hininga]
Uy, totoong totoo 'to, ah.
Tulad ng nararamdaman ko sa'yo.
Baduy!
Alam mo, nakita ko na...
...kung anong problema.
Ano?
Ang korni mo.
Korni! Korni! [tumatawa]
[nagbababalang musika]
[nakakakabang musika]
[sumisigaw]
[kuliling ng telepono]
-Lola? -Victor.
Kailangan nating magkita.
Pwede naman ho. Bakit ho?
May ibibigay ako sa'yo.
Pero kailangan personal.
Saan ho tayo magkikita?
Diyan na lang sa parke.
'Yung malapit sa gym.
Paalis na'ko dito.
Sige ho. Ingat ho kayo.
Lola, aalis ka?
[Pilar] Ah... Sandali lang.
Babalik din ako agad.
Magkikita kayo ni Kuya Victor?
[nakapanghihinalang musika]
[Amelia] Alex, anak.
Maniwala ka...
Hindi ko ginawa 'yun para saktan ka.
Magsisinungaling ako para sa'yo.
Para mapatawad mo 'ko, anak.
Gagawin ko lahat.
Anak.
Mabuti pa siguro...
Bumalik ka na doon sa bahay mo.
'Di ba, ang laking sakripisyo
ang ginawa mo sa bahay na 'yon?
Sana maintindihan mo na kung hindi ko ginawa 'yon,
parang sumang-ayon tayo kay Victor.
Ginawa mo 'kong bastardo!
Hindi ba dapat mas maintindihan mo ako?
Dahil pumatol ka sa may asawa!
Walang kinalaman 'yung relasyon ko kay Juliana
sa ginawa mong pagkakamali!
Wala!
[marubdob na musika]
O, Kate, nandyan ka na pala.
Dumating ako kanina, walang tao sa bahay.
Kaya gumawa na 'ko ng merienda.
Nasaan si Lola?
'Di mo alam?
Umalis.
Bakit, saan daw nagpunta?
Narinig kong kausap si Kuya Victor.
Magkikita daw sila at...
may ibibigay daw si Lola sa kanya.
Kailan pa... Kailan pa umalis si Lola?
Ngayon ngayon lang.
Narinig mo ba kung...
...kung saan siya pupunta?
Sa may parke daw
malapit sa boxing gym ni Kuya.
Bakit?
[nakakakabang musika]
Sylvia, 'wag ngayon. Nagmamadali ako.
[Juliana] Ah!
[Sylvia] Bakit?
Magkikita kayo ulit ni Alex?
Kakaalis niya lang, ah!
Akala mo hindi ko alam?
Bakit, kating kati ka na?!
Kulang pa?
Baka nakakalimutan mo, nasa pamamahay kita Sylvia.
Pwede pakisusi 'yang bibig mo.
Kung meron kailangan isusi,
ikandado, at itali ng alambre,
'yan ay yung panty mo!
Ano bang gusto mo, ha?
Gusto ko lang malaman
kung ilang beses ko ba sasabihin sa'yo
na layuan mo 'yung asawa ko!
Hindi ko na alam kung saan ka kumukuha ng kapal ng mukha!
'Wag na 'wag mo 'kong pagsasabihan, Sylvia.
At 'wag mong isisisi sa'kin
kung lumalapit sa'kin ang asawa mo.
Kung lumalapit si Alex sa'kin,
pwes, itali mo!
At 'wag mo akong sisisihin
kung hindi ka na mahal ng asawa mo!
[umuungol]
-Malandi ka! Malandi ka! -[umuungol]
-Halika rito! Halika rito! -Tama na! Sylvia!
-Halika rito! -Sylvia!
[Juliana] Sylvia, nasasaktan ako! Sylvia!
Ano ba?! Tigilan mo na 'to!
-Tigilan mo! -[Sylvia] Malandi ka!
-Tigilan mo na-- -Halika rito! Malandi ka!
Ano, masakit ba na ako ang mahal ng asawa mo?! Ha?!
Nasasaktan ka ba, ha?!
-Malandi ka! Malandi ka! -[Juliana] Sylvia!
[umuungol]
Walang hiya ka! Walang hiya ka! Ha!
-Walang hiya ka! Buntis ako! -[umuungol]
Buntis ako, baka nakakalimutan mo!
-Buntis ako, Sylvia! -Tama na, Ate Sylvia!
Tama na! Buntis si Ate!
Pinapayuhan kita na 'yung ate mo ang itali mo!
Para hindi siya parang asong ulol
na habol nang habol sa asawa ko!
Wala akong panahon sa'yo, Sylvia!
-Tabi! Tabi! -Ate!
Ano ba?!
[tensyunadong musika]
[bumubusina]
[nakakakabang musika]
[umuungol]
[nakakakabang musika]
[umuungol]
[nakakakabang musika]
'La?
[nauutal] Ano'ng ginagawa mo rito?
'La, bakit kayo makikipagkita kay Victor?
Huwag niyo na siyang hintayin. Halika na. Umuwi na tayo.
[Pilar] Huli na ang lahat.
[nakakakabang musika]
Anong...
Anong huli na?
[nakababahalang musika]
May sapat na akong ebidensya laban kay Juliana at kay Alex.
[nanginginig na paghinga]
Hindi na nila 'to matatanggi.
[nanginginig na paghinga]
Nagawa niyo sa'kin 'to?
Bakit?
Liana...
[umiiyak si Juliana]
Alam mo kung gaano kita kamahal.
Pero sa inaasta mo...
mas gugustuhin ko pang lumaki si Abby kay Victor...
kesa magaya sa'yo.
Hindi ko 'to ginawa para saktan ka.
Ginagawa ko ito dahil ito ang tama.
Pero, 'La, apo niyo ako!
Sa ginawa niyong 'yon
parang kayo na rin ang nagpasok sa'kin sa selda!
Bakit? Mas importante ba sa'yo 'yung tama
kesa 'yung kadugo niyo?
Bakit niyo ginawa 'yon, 'La?
Maling-mali na ang ginagawa niyo kay Victor.
Bakit, 'La? Bakit niyo ginawa 'yon?
Makukulong ako!
[umiiyak]
Liana, maling-mali na kasi ang ginagawa mo.
-[umuungol] -Ano'ng nangyari?
Ano'ng nangyayari?
-Maupo ka. Maupo ka. -[umuungol] 'La...
Bitiwan mo ako! Bitiwan mo ako!
-[umiiyak si Juliana] -Liana...
-[umuungol] -Tulong!
-Sandali lang. Tulong! Tulong! -Bitiwan mo ako, 'La.
Tulong! Tulong! Dalhin natin siya sa ospital!
[umuungol]
-Paano na 'yung anak ko? -[Pilar] Dahan-dahan.
[Pilar] Dahan-dahan. Tulong!
[tumutunog ang telepono]
[nakababahalang musika]
[nagpapatuloy ang nakababahalang musika]
[nakababahalang musika]
[nagpapatuloy ang nakababahalang musika]
[tumutunog ang telepono]
-Hello, Lola? -Hello, Alex.
Oo. Kagabi pa kita tinatawagan.
Bakit ho?
May nangyari kay Juliana. Nandito kami sa ospital!
[tumutunog ang telepono]
Kate?
Tatay.
[Victor] Abby?
O, anak, bakit ka umiiyak?
May nangyari po kay Nanay.
[umiiyak] Nasaan po kayo?
Ano?!
Liana...
Lola...
Sandali.
Tatawagin ko 'yung doktor.
'La...
Kumusta ang anak ko?
Nasaan...
Nasaan ang anak ko?
'La...
Wala na.
Wala na 'yung bata.
-Ha? -Wala na 'yung bata.
Hindi... Hindi. Hindi. Hindi.
Puntahan natin 'yung anak ko. Puntahan natin 'yung anak ko.
Kausapin natin 'yung doktor, 'La.
-'La... 'La, hindi! -Wala na siya.
-Huwag niyong sasabihin 'yan! -Wala na siya. [umiiyak]
Huwag niyong sasabihin 'yan! Buhay ang anak ko!
-'La... Hindi pwede, 'La. -Wala na siya.
-Hindi pwede, 'La. -[umiiyak]
'La, nawalan na ako ng anak! Hindi pwede 'to!
Kausapin natin 'yung doktor!
Kusapin natin ang doktor! 'La!
Hindi totoo 'yan! Hindi totoo 'yan!
Bawiin niyo 'yung sinabi niyo, 'La...
[umiiyak]
Resulta ng disbarment.
[sumisigaw]
Nawalan na ako ng anak, Victor.
Hindi pa ba sapat na parusa 'to, ha?
Inurong ko na 'yung kaso.
Victor, 'wag ka magpakatanga!
Gawin mo kung ano'ng gusto mo!
Pero hindi kita tutulungan.
Tapos na ako sa pagpapakatanga kay Alex!
Sisiguraduhin kong hindi kayo magsasama!
Pareho kayong makukulong habambuhay!
At sisiguraduhin ko 'yon!